kardosdrur/scandi-wiki huggingface dataset:
Schur International Holding

Schur International Holding er en dansk emballagevirksomhed med hovedsæde i Horsens. Firmaet blev grundlagt i 1846 af Johan Wilhelm Schur.

I sine 15 selskaber, heraf flere i udlandet, beskæftigede virksomheden 814 medarbejdere i 2016 .

Koncerndirektør er Hans Schur.

Firmaet er et aktieselskab, 100% familieejet.

Seneste regnskaber 
(i mio. kr.)

Henvisninger 

Danske virksomheder etableret i 1846
Virksomheder i Horsens
Emballage
Fremstillingsvirksomheder i Danmark
Gesellschaft für modernes Leben

Gesellschaft für modernes Leben var en tysk litteratur- og teaterforening, der havde til hensigt at fremme den moderne litteratur, især naturalismen. Foreningen hørte hjemme i München og blev grundlagt 18. december 1890. Initiativtageren og den første formand var digteren Michael Georg Conrad, der siden 1885 havde udgivet det naturalistiske tidsskrift Die Gesellschaft. Gesellschaft für modernes Leben udgav selv tidsskriftet Moderne Blätter. 

Blandt de øvrige medlemmer af foreningen var Otto Julius Bierbaum, Georg Schaumberg, Oskar Panizza, Hanns von Gumppenberg, Julius Schaumberger, Detlev von Liliencron, Ludwig Scharf og Anna Croissant-Rust. Omkring 1893 opløste foreningen sig. Trods sin korte levetid havde foreningen stor betydning for Münchener Moderne.

Litterære selskaber
Tysk kultur
Etableret i 1890
Ophørt i 1893
Zalando

Zalando SE () er en tysk e-handelsvirksomhed med hovedsæde i Berlin. Zalando er en online platform, der forhandler sko, tøj og andre modeartikler. Zalando er etableret i 2008 og er i dag repræsenteret i 23 europæiske lande. I 2021 omsatte Zalando for ca. 14,3 mia. euro. Zalando er ifølge en undersøgelse fra Dansk Erhverv Digital Handel danskernes foretrukne netbutik.

Historie 
Zalando blev etableret af Rocket Internet i 2008 af Robert Gentz og David Schneider. Inspireret af den amerikanske online detailhandler Zappos.com, specialiserede Zalando sig indledningsvist i salg af fodtøj, men har siden udvidet til andre områder som mode og sport.

I 2009 begyndte Zalando på markedet udenfor Tyskland, da de begyndte at levere til Østrig. I 2010 begyndte de i Nederlandene og i Frankrig. I 2011 åbnede de for salget i Storbritannien, Italien og Schweiz. I 2012 gik de ind på markedet i Sverige, Danmark, Finland, Norge, Belgien, Spanien og Polen.

Zalando blev børsnoteret på Frankfurter Wertpapierbörse i 2014. Zalando har genereret overskud siden 2014. Siden juni 2015 har Zalando været en del af MDAX. I september 2021 blev Zalando en del af DAX (Deutsche Aktienindex).

I 2021 er Zalandos logistiknetværk vokset til 12 sites fordelt på syv europæiske lande.

Forretningsmodel 

Kerneforretningen i Zalando-koncernen drives centralt fra hovedkvarteret i Berlin. Logistikcentret er placeret i Erfurt.

Ejerforhold 
Zalandos aktionærer er:
 Baillie Gifford & Co: 11,26%
 Anders Holch Povlsen: 10,01%
 Allianz Global Investors GmbH: 5,04%
 Vanguard World Funds: 5,00 %
 BlackRock: 4,96%
 Morgan Stanley: 4,95%
 T. Rowe Price Group, Inc.: 4,78%
 AKO Capital: 3,17%
 Grundlæggere: 5,16%
 Øvrige: 44,28%

Referencer

Eksterne henvisninger 

 

Detailvirksomheder fra Tyskland
Virksomheder i Berlin
Erfurt
Beklædningsvirksomheder fra Tyskland
Nettøjbutikker
Etableret i 2008
Kinnevik
Aktieselskabet af 1.8.2007
Mikkel Håkonsson

Mikkel "Ørva" Håkonsson (født 1967) er en dansk musiker, der bl.a. er kendt for sin medvirken i Kim Larsen & Bellami og Kim Larsen og Bell*star. Allerede som 14-årig begyndte han at spille i ungdomsrockbandet Parkering forbudt og har siden spillet med et hav af kunstnere og orkestere som bl.a. Master Fatman, Buzzstop, Stig Møller Rumors Corner & danseorkestret Fancy mm.

Eksterne henvisninger 
 

Musikere fra Danmark
International Tour of Rhodes 2017

International Tour of Rhodes 2017 var den 12. udgave af det græske landevejscykelløb på Rhodos. Løbet foregik i perioden 10. til 12. marts 2017. Løbet var en del af UCI Europe Tour 2017 og var i kategorien 2.2. Den samlede vinder af løbet blev schweiziske Colin Stüssi fra Roth-Akros.

Hold og ryttere

Danske ryttere
 Alexander Kamp kørte for 
 Michael Reihs kørte for 
 Andreas Jeppesen kørte for 
 Mark Sehested Pedersen kørte for 
 Anthon Charmig kørte for 
 Nicolaj Steen kørte for

Etaperne

1. etape

2. etape

3. etape

Samlede resultat

Eksterne henvisninger 
 

2017
UCI Europe Tour 2017
Tafjordfjeldene

Tafjordfjeldene er et bjergområde i Møre og Romsdal fylke (kommunerne Stranda, Rauma og Norddal) og Oppland (Skjåk kommune) i Norge. De to højeste bjerge er Puttegga (1.999 moh.) og Karitinden (1.982 moh.). Navnet kommer af Tafjord ved den inderste fjordarm (Tafjorden) som går ind mod bjergområdet. Ålesund-Sunnmøre Turistforening har hytter og vedligeholder løjper i området. Den største hytte ligger i Reindalen. Området afgrænses mod vestaf fylkesvej 63, mod syd af Ottadalen (riksvej 15) og mod nord af Romsdalen og Langfjelldalen. Mod sydøst overlapper området dels med Reinheimen nationalpark.

Tafjord Kraft udnytter faldhøyder og nedbørsområdet til kraftproduktion. En række søer er reguleret til magasin og lange tunneler fører vandet frem til vandkraftværkerne.

Eksterne kilder og henvisninger 

 Turforslag til Tafjordfjella på DNT og NRKs nettsted ut.no

Bjerge i Norge
Møre og Romsdal
Oppland
Johann Karl August Musäus

Johann Karl August Musäus (født 29. marts 1735 i Jena, død 28. oktober 1787 i Weimar) var en tysk forfatter. 

Han studerede teologi i Jena og blev 1769 professor ved gymnasiet i Weimar. Som forfatter var han elev af Wieland, en satirisk spotter over tidens affektation i Der deutsche Grandison imod Richardsons Grandison og den urimelige beundring af denne bog. Physiognomische Reisen er rettet imod Lavaters fysiognomiske sværmeri. Hans betydeligste arbejde er Volksmärchen der Deutschen, der har bevaret hans navn til vore dage. Han er som 
eventyrfortæller snarere satirisk end naiv. Der findes flere senere udgaver, især ved Moritz Müller, 1868; også en illustreret pragtudgave, oversat på dansk. Kotzebue har udgivet Nachgelassene Schriften (1791).

Kilder 

 

 

Romanforfattere fra Tyskland
Tysksprogede forfattere
Tyskere i 1700-tallet
Personer fra Jena
Gent-Wevelgem for kvinder 2017

Den 6. udgave af Gent-Wevelgem for kvinder blev afholdt den 26. marts 2017. Det var den fjerde konkurrence i UCI Women's World Tour 2017. Løbet blev vundet af finske Lotta Lepistö fra Cervélo-Bigla Pro Cycling.

Hold og ryttere

Danske ryttere
Amalie Dideriksen kørte for Boels-Dolmans
Julie Leth kørte for Wiggle High5
Trine Schmidt kørte for Lotto-Soudal Ladies
Pernille Mathiesen kørte for Team VéloCONCEPT Women
Camilla Møllebro kørte for Team VéloCONCEPT Women
Christina Siggaard kørte for Team VéloCONCEPT Women
Cecilie Uttrup Ludwig kørte for Cervélo-Bigla Pro Cycling
Marie Vilmann kørte for Cervélo-Bigla Pro Cycling

Ruten 
Fem bjerge/bakker var på programmet i denne udgave, nogle af dem var belagt med brosten:

Klassement

Endeligt klassement

Eksterne henvisninger 

2017
Cykelløb i 2017
Du Skulle Have Været Der Igår!

Du Skulle Have Været Der Igår! er debutalbummet fra den danske trio Pligten Kalder. Numrene "Hvorfor Er Jeg Ikke Død" og "Blot Fordi" var tidligere udgivet på deres selvbetitlede EP i 2007.

Albummet modtog fire ud af seks stjerner i musikmagasinet GAFFA.

Spor 
 "Tavse Gæster"
 "Den Polske Kavalergang"
 "Tre Ældre Kvinder På En Tom Bøssebar I November"
 "Hvorfor Er Jeg Ikke Død"
 "Abbas Triste Koner"
 "Snyder I Kabale"
 "Faretruende Fryd"
 "Tiden Kalder"
 "Blot Fordi"
 "Nu Bliver Det Nat"
 "Boffeladen"
 Bonustrack: "Tre Ældre Kvinder På En Tom Bøssebar I November" (kinesisk vokal)

Referencer

Eksterne henvisninger 
Du Skulle Have Været Der Igår!  på Discogs

Debutalbum fra 2014
Debutalbum fra Danmark
Sportsudstyr

Sportsudstyr er alle genstande, der sælges til brug i sport eller motion.

Spiludstyr

Bolde 
Bolde benyttes ofte i sport. En sportsbold er typisk rund, men den kan også være rotationsellipsoidformet som fx i amerikansk fodbold eller i rugby. Sport er ofte opkaldt efter den anvendte bold, såsom amerikansk fodbold, baseball, basketball og fodbold, eller bolden er opkaldt efter sporten.

Flyvende skiver 
Flyvende skiver benyttes i fx frisbeediscipliner og diskoskast.

Mål 
I mange sportsgrene benyttes mål i hver ende af banen.

Net 
Net benyttes i tennis, volleyball, fodbold, basketball, hockey og badminton. Fiskenet benyttes i fiskeri.

Ketsjere 
Ketsjere benyttes i ketsjersport som tennis og badminton.

Stænger og håndtag 
Benyttes primært i lystfiskeri.

Stave, bat og køller 
Stave bruges i bl.a. hockey og lacrosse. Bat bruge i bl.a. baseball og cricket. Køller bruges primært i golf

Gærder og baser  
Gærder og overliggere benyttes i cricket, og baser benyttes i baseball.

Deltagerudstyr

Fodtøj 

Fodtøj til sport inkluderer:
 Bræt til surfing, skateboarding, wakeboarding og snowboarding
 Skøjter til sports som rulleskøjteløb, skøjteløb
 Ski til skiløb og vandski
 Fodboldstøvler og særlige Soccer cleats
 Cricketsko
 Golfsko
 Pigsko
 Proteser som Cheetah Flex-Foot
 Løbesko
 Gåsko

Beskyttelsesudstyr 
Beskyttelsesudstyr benyttes ofte i sport inklusive motorsport og kontaktsport.
Beskyttelsesudstyr inkluderer:
 Hjelm
 Skridtbeskytter
 Tandbeskytter
 Benskinner
 Skitøj
 Albuebeskytter
 Skulderbeskytter

Træningsudstyr 
Træningsudstyr kan være swiss balls, håndvægte, osv. til brug i motionscenter. Det kan også være beskyttelsesudstyr som vægtløftningsbælte eller bænktrøje til brug i vægttræning eller styrkeløft.

Diverse 
Det kan være køretøjer til motorsport, cykler, både, osv.

Referencer

Eksterne henvisninger
Norgesmesterskabet i ski 1949

Norgesmesterskabet i ski 1949 blev arrangeret i Steinkjer i 1949.

Mænd

18 km

30 km

50 km

Stafet

Kombineret

Skihop

Eksterne henvisninger
 Disse har vunnet NM på ski - NRK. 

Sport i 1949
1949
Steinkjer
Rød kæmpekænguru

Rød kæmpekænguru (Macropus rufus) er den største af alle kænguruer og den største af de nulevende pungdyr. Den findes ud over hele det australske fastland, bortset fra de mest frugtbare områder i syd, langs østkysten og de nordlige regnskove. Arten er meget almindelig og der foregår en nationalt reguleret, kommerciel jagt for kødets og pelsens skyld. Den røde kæmpekænguru har haft fordel af kunstige vandkilder etableret af hensyn til menneskets dyrehold. Den jages i nogle områder af dingoer.

Beskrivelse 
Arten er en meget stor kænguru med lange spidse ører og et firkantet snudeparti. Hanner har kort rødbrun pels, der på undersiden og lemmerne går over i blegt brungul. Hunner er mindre end hanner og er blågrå med et brunt skær, lysegrå på undersiden, selvom hunner i tørre områder i højere grad ligner hanner.

Den røde kæmpekængurus ben fungerer meget lig en elastik, hvor akillessenen strækkes, når dyret lander, for derpå at afgive sin energi så dyret løftes op og frem, hvilket muliggør de karakteristiske hop. Hanner kan i et enkelt spring hoppe 9 meter, hvorunder den kan nå en højde på 1,8-3 meter over jorden, men gennemsnittet er dog 1,2-1,9 meter.

Hanner er som fuldvoksne 1,3-1,6 meter lange med en hale, der føjer yderligere 1,0-1,2 meter til den totale længde. Hunner er betydeligt mindre med en længde på 85-105 centimeter og en hale på 65-85 centimeter. Hunner kan veje fra 18 til 40 kg, mens hanner med en vægt på 55 til 90 kg typisk vejer omkring dobbelt så meget. Når en rød kæmpekænguru står oprejst, måler den i gennemsnit 1,5 meter i højden. Store dyr kan måle mere end 1,8 meter i højden. Den største sikkert målte højde er 2,1 meter med en vægt på 91 kg.

Føde 
Den røde kæmpekænguru er planteæder. Hovedparten af dens føde er græs, derudover æder den blade og bark. Maven er delt i flere afsnit og i fordøjelseskanalen findes specielle mikroorganismer, for at hjælpe med optagelsen af den svært fordøjelige føde. Den behøver meget lidt vand og kan overleve i længere tid uden at drikke.

Noter

Eksterne henvisninger 

Dyr fra Australien
Kænguruer
Conrad Wilhelm Adeler

Conrad Wilhelm Adeler til Dragsholm (født 29. juni 1739, død 28. april 1785) var en dansk baron. 

Han var søn af senere stiftamtmand i Christianssand Frederik Adeler og hustru Anna Beate Rosenkrantz. Som ung var han page, i 1764 sekondløjtnant ved Rømelings Geworbne Infanteriregiment, samme år fik han tilladelse til at besøge Sorø Akademi i to år. I 1756 blev han hofjunker, 1759 ritmester ved Holstenske Rytterregiment og samme år kammerjunker. 1768 blev han kammerherre, 1777 hvid ridder og endelig den 24. marts 1785 blev han ophøjet i friherrelig stand. Dragsholm blev ved samme anledning omdøbt til Adelersborg.

Han var gift to gange, først med Ulrica Helene Cicignon (d. 1781), anden gang med Christiane Dorothea Mohrsen (1750–1789). Conrad Wilhelm Adeler døde i sin rejsevogn på vej til Lundbæk den 28. april 1785.

Ekstene kilder og henvisninger 

Conrad Wilhelm
Riddere af Dannebrog (1671-1808)
Ronde van Drenthe 2017

Ronde van Drenthe 2017 var den 55. udgave af cykelløbet Ronde van Drenthe. Løbet var en del af UCI Europe Tour-kalenderen og blev arrangeret 11. marts 2017. Det blev vundet af hollandske Jan-Willem van Schip fra Delta Cycling.

Hold og ryttere

Danske ryttere 
 Lasse Norman Hansen kørte for 
 Jonas Aaen Jørgensen kørte for Riwal Platform Cycling Team
 Nicolai Brøchner kørte for Riwal Platform Cycling Team
 Jesper Bundgaard Vinkel kørte for Riwal Platform Cycling Team
 Patrick Clausen kørte for Riwal Platform Cycling Team
 Andreas Kron kørte for Riwal Platform Cycling Team
 Tobias Kongstad kørte for Riwal Platform Cycling Team
 Jesper Mørkøv kørte for Riwal Platform Cycling Team
 Andreas Stokbro kørte for Riwal Platform Cycling Team

Resultater

Eksterne henvisninger 
 

2017
UCI Europe Tour 2017
Afsnit 2 af Casper & Mandrilaftalen

"Afsnit 2 af Casper & Mandrilaftalen" er det andet afsnit af DR2s tv-sketchprogram Casper & Mandrilaftalen fra 1999. Afsnittet blev sendt første gang onsdag den 3. marts 1999.

Afsnit 2

Advarsel 
"I dette program vises, hvordan man anvender engelsk salt, amerikansk olie og indisk bomuld i den daglige husholdning."

Cold open 
Casper laver en aftale med mandrillen: en kasse hestekastanjer og en Fiskars rive for ikke at vise afslørende optagelser af Casper i Herlev.

Resumé 
 Casper læser fanbrev

 Smokie Spartacus får spørgsmålet "Hvad er kvadratroden af 1000?"

 Casper fortæller om sin "verrüchte" dag – vågner, ser tukan spise al Biker Jens' udstråling, tænker "Hvad gør jeg?", tager en salonriffel, er bange for at ramme tukanen og undlader at skyde.

 De aktuelle nyheder: retssagen mod Clark Olofsson, Team Acceptcard har trukket sig fra cykelløbet Vuelta a la Argentina og tyveknægte har stjålet frimærker til en samlet værdi af 1,5 millioner kroner.

 "Jeg har kun én ting at sige til dig, Kurt" til Gloria Gaynor's I Will Survive

 Gæst i studiet: Niels Jørgen Steens lillebror, Kenneth

 Casper gennemgår, hvordan idéen bag madpyramiden kan bruges i flere dele af livet

 Gæst i studiet: Den næstsidste mohikaner, Laughing Eagle

 Interview med Tina Turners mor (Kenneth)

 Brandvarme nyheder: Fortune Cookies med spådomme af Taxa-tøsen, DSB udskriver nu bøder på op til 800 kr. til folk, der glemmer, hvad det var de ville sige, og danske skolebørn er blandt Europas allerdårligste til at håndtere beriget uran

Programoversigt

Afslutning 
"I skal kigge med igen på fredag [...] for der vil der være en fantastisk scene, hvor jeg serverer en dejlig ostefondue direkte fra Lillebrors hoved."

"Ses vi? Det tror jeg nok vi gør."

Eksterne henvisninger 
Se afsnittet på DR TV 
Se afsnittet på DR Bonanza

Casper & Mandrilaftalen
Istrian Spring Trophy 2017

Istrian Spring Trophy 2017 var den 57. udgave af det kroatiske landevejscykelløb på halvøen Istrien. Løbet foregik i perioden 9. til 12. marts 2017. Løbet var en del af UCI Europe Tour 2017 og var i kategorien 2.2. Den samlede vinder af løbet blev slovenske Matej Mugerli fra Amplatz-BMC, der vandt løbet for anden gang i karrieren.

Hold og ryttere

Danske ryttere

Etaperne

Prolog

1. etape

2. etape

3. etape

Samlede resultat

Eksterne henvisninger 
 

2017
UCI Europe Tour 2017
Leopold 4.

Der er flere regenter med navnet Leopold 4. Se:

 Leopold 4. (1794-1871) – hertug af Anhalt 1817-1871
 Leopold 4. (1871-1941) – fyrste af Lippe 1905-1918
X Games Norway 2017

X Games Norway 2017 er et ekstremsportsevent afholdt fra 8. marts til 11. marts 2017 i Hafjell, Norge. Dette var anden gang X Games blev afholdt i Norge - første gang var X Games Oslo 2016.
Der blev konkurreret i fire kategorier (Ski Slopestyle, Ski Big Air, Snowboard Slopestyle og Snowboard Big Air) hos både mænd og kvinder.

Program

Alle tider er i CET.

Resultater

Ski

Mænd

Kvinder

Snowboard

Mænd

Kvinder

Referencer 

Vinter X-Games
Sport i Norge
Sport i 2017
Edvard Valberg

Edvard Haraldsen Valberg (født 28. august 1992), kommer fra Søgne i Vest-Agder, men er nu bosat i Oslo. Han er kendt som vokalist og cellist i det norske punkband Honningbarna.

Valberg gik ud af Vågsbygd videregående skole i 2011, og studerede derefter cello på Musikkonservatoriet i Kristiansand. 

Cellister fra Norge
Sangere fra Norge
Fast fashion

Fast fashion er et moderne udtryk, der benyttes af modedetailhandlen, til at udtrykke at mode hurtigt går fra catwalk til modetendenser. Fast fashion tøjkollektioner er baseret på de nyeste modetrends, som præsenteres på modeuger både i foråret og i efteråret hvert år. Der lægges vægt på at optimere bestemte dele af forsyningskæden for disse trends, så de designes og fremstilles hurtigt og billigt, således at mainstreamforbrugerne kan købe aktuel mode til en lavere pris. Denne filosofi med hurtig produktion til en overkommelig pris benyttes af store detailhandelsvirksomheder som Zalando, H&M, Zara, Peacocks, Primark, Bestseller og Topshop. Det kom især til udtryk under moden for "boho chic" i midten af 2000'erne.

På det seneste har fast fashion brands mødt stor kritik for at have en forretningsmodel, der grundlæggende er svær at gøre bæredygtig. Overproduktion af tøj, dårlige arbejdsforhold på fabrikkerne og en generel høj udledning af drivhusgasser i hele forsyningskæden har fyldt medierne. Der findes kun ganske lidt research, der belyser, hvorfor forbrugere i stadig stigende grad handler deres tøj i fast fashion butikker trods samfundets generelt voksende fokus på bæredygtighed. Et studie har dog zoomet ind på denne selvmodsigende adfærd i befolkningen, og her bliver det beskrevet, at det i høj grad er en simplificering af købsbeslutningsprocessen med gratis levering, fri retur samt fri fragt, der har gjort denne shopping type tilpas bekvemmelig til at gå på kompromis med andre værdier.

Referencer 

Mode
Dresscode
Vigrestad Station

Vigrestad Station (Vigrestad stasjon) er en jernbanestation på Jærbanen, en del af Sørlandsbanen, der ligger i byområdet Vigrestad i Hå kommune i Norge. Stationen består af to spor med en øperron imellem, som der er adgang til via en gangtunnel. Desuden er der en mindre parkeringsplads samt en tidligere stationsbygning og pakhus

Stationen åbnede som holdeplads sammen med Jærbanen 1. marts 1878. Den blev opgraderet til station omkring 1881. 7. juli 1964 blev den fjernstyret, og 31. december 1992 blev den gjort ubemandet.

Eksterne henvisninger 

Stationer på Jærbanen
Etableret i 1878
Øksnavadporten Station

Øksnavadporten Station (Øksnavadporten holdeplass) er en jernbanestation på Jærbanen, en del af Sørlandsbanen, der ligger i udkanten af byområdet Kvernaland i Klepp kommune i Norge. Den består af et spor, en perron med læskur og en parkeringsplads.

Stationen blev oprettet som trinbræt 4. juni 1933. Oprindeligt hed den Øksnevadporten, men i dag er stavemåden ændret til Øksnavadporten.

Eksterne henvisninger 

Stationer på Jærbanen
Etableret i 1933
Nicolai Munch-Hansen

Nicolai Munch-Hansen (født 11. maj 1977, død 20. februar 2017) var en en dansk bassist, komponist og producer.

Nicolai Munch-Hansen var i løbet af sin karriere både centrum for egne orkestre og udgivelser, og særdeles aktiv som både studie- og livemusiker.
Han var, i det danske musikmiljø, kendt som en meget alsidig musiker, der både mestrede rock og jazz.

Privat dannede Munch-Hansen par med sangerinde og sangskriver Kira Skov. Sammen har de sønnen Morgan.
Siden Nicolai kom med i hedengangne Kira & The Kindred Spirits, har parret spillet sammen i samtlige af Kiras bands.

Udover hustruen Kira Skov har Nicolai i både rock og pop sammenhæng indspillet og turneret med navne som: Caroline Henderson, Jens Unmack, Tim Christensen, Steffen Brandt og Nikolaj Nørlund.
Han var fast en bestanddel af Tim Christensens orkester i de første år af Christensens solokarriere.

I jazzverdenen har han selv udgivet fire albums i eget navn. På sine egne plader medvirker musikere som Jakob Høyer, Jakob Bro, Søren Kjærgaard, Mads Hyhne, Ned Ferm og RJ Miller.
Det sidste album han udgav i eget navn er det eksperimenterende spoken-word album "Det Flimrende Lys Over Brabrand Sø" som er et samarbejde med digteren Peter Laugesen.

Som bassist på jazzscenen har han indspillet og turneret med navne som: Hans Ulrich, John Tchicai, Jakob Bro, Nolween Leroy og Rokia Traoré.

Nicolai Munch-Hansen døde d. 20. februar 2017 i København. Dødsårsagen er ikke officielt bekræftet, men den skyldes ifølge Politiken formentlig en utilsigtet dødelig kombination af euforiserende stoffer og alkohol.

Galleri

Kilder 

Komponister fra Danmark
Musikere fra Danmark
Dansk Melodi Grand Prix 2018

Dansk Melodi Grand Prix 2018 var den 48. udgave af Dansk Melodi Grand Prix, en årligt tilbagevendende sangkonkurrence afholdt siden 1957 af Danmarks Radio (DR). Konkurrencens formål var at finde den sang, der skal repræsentere Danmark ved Eurovision Song Contest 2018 i Portugal. Vinderen af konkurrencen blev Rasmussen med sangen "Higher Ground", skrevet af Niclas Arn og Karl Eurén.

For tiende år i træk blev Dansk Melodi Grand Prix afviklet i form af et enkeltstående arrangement, som fandt sted 10. februar 2018 i Gigantium i Aalborg, for andet år i træk med Annette Heick og Johannes Nymark som værtsduo.

Deltagere
Et bedømmelsesudvalg nedsat af DR udvalgte de deltagende sange i åben konkurrence blandt indsendte sange samt blandt øvrige sange indhentet i DR af musikbranchen. Mads Enggaard havde som bidragsproducer det overordnede ansvar for udvælgelsen af deltagerfeltet. Som et nyt tiltag tog DR kun imod professionelt indspillede demoer; til gengæld var der åbnet for indsendelse af sange til Dansk Melodi Grand Prix året rundt. DR garanterede dog kun, at en sang ville komme i betragtning til Dansk Melodi Grand Prix 2018, hvis den var sendt ind senest 15. september 2017.

Deltagerne i Dansk Melodi Grand Prix 2018 blev offentliggjort på et pressemøde 22. januar 2018 i DR Koncerthuset:

Ditte Marie og Albin Fredy havde begge deltaget i Dansk Melodi Grand Prix ved tidligere lejligheder: Ditte Marie i 2011 (som forsanger i gruppen Le Freak) og 2012, Albin Fredy i 2013.

Afstemning 

Vinderen af Dansk Melodi Grand Prix 2018 blev fundet gennem to afstemningsrunder. I første runde stemte seerne og en ekspertjury på alle ti sange. Tre sange gik herefter videre til finalerunden, hvor seerne og ekspertjuryen endeligt afgjorde, hvilken af de tre sange der skal repræsentere Danmark ved Eurovision Song Contest 2018. Seerstemmerne og ekspertjuryens stemmer vægtede hver 50 % i begge afstemningsrunder.

Superfinale

Referencer 

 
2018
Begivenheder i 2018
Musik i 2018
Leopold 2. af Anhalt-Dessau

Fyrst Leopold 2. Maximilian af Anhalt-Dessau (; 25. december 1700 – 16. december 1751) var fyrste af det tyske fyrstendømme Anhalt-Dessau fra 1747 til sin død i 1751.

Eksterne links 

Huset Askanien
Fyrster af Anhalt-Dessau
Personer fra Dessau
Feltmarskaller fra Preussen
Tyskere i 1700-tallet
Kelly Marie Tran

Kelly Marie Tran (født Trần Loan den 17. januar 1989) er en amerikansk skuespiller. Efter at have begyndt sin skuespilskarriere i 2011, hvor mange af hendes roller var i kortfilm og tv-serier, fik hun sit gennembrud i rollen som Rose Tico i Star Wars-efterfølger-triologien; The Last Jedi (2017) og The Rise of Skywalker (2019). I 2021 lagde hun stemme til den engelske version af Disneys animationsfilm Raya og den sidste drage.

Eksterne henvisninger 
 

Skuespillere i Star Wars
Skuespillere fra USA